UREKA พุ่งกว่า 9% ลุ้นผลประกอบการ Q4/58 พลิกมีกำไร
UREKA พุ่งกว่า 9% ลุ้นผลประกอบการ Q4/58 พลิกมีกำไร ล่าสุด ณ เวลา 10.26 น. ราคาอยู่ที่ 1.56 บาท บวก 0.13 บาท หรือ 9.09% สูงสุดที่ 1.65 บาท ต่ำสุดที่ 1.53 บาท มูลค่าซื้อขายที่ 1.68 ล้านบาท
24 ธ.ค. 2558

ผู้สื่อข่าวรายงานว่า ราคาหุ้นบริษัท ยูเรกา ดีไซน์ จำกัด (มหาชน) หรือ UREKA ณ เวลา 10.26น. ราคาอยู่ที่ 1.56 บาท บวก 0.13 บาท หรือ 9.09% สูงสุดที่ 1.65 บาท ต่ำสุดที่ 1.53 บาท มูลค่าซื้อขายที่ 1.68 ล้านบาท ขณะที่ดัชนีตลาดหุ้นไทยโดยรวมบวก 0.56%
 
โดยปัจจัยที่ส่งผลให้ราคาหุ้นปรับตัวขึ้นแรงคาดว่ามาจากเป็นเด็นที่ นายนรากร ราชพลสิทธิ์ ประธานเจ้าหน้าที่บริหารและกรรมการผู้จัดการ UREKA เปิดเผยว่า ปี 59 จะพลิกกลับมามีกำไรและตั้งเป้ารายได้อยู่ที่ 450 ล้านบาทจากปีนี้คาดว่ารายได้จะทำได้ 400 ล้านบาท ทั้งนี้บริษัทจะมีรับรู้รายได้จากงานในมือ (Backlog) 300ล้านบาทโดยจะรับรู้เป็นรายได้ในปี 58นี้กว่า50% ที่เหลือรับรู้เป็นรายได้ในปี 59
อีกทั้งบริษัทจะมีการเพิ่มผลิตภัณฑ์การเกษตรมากขึ้น เนื่องจากผลิตภัฑณ์การเกษตรมีมาร์จิ้นสูง ซึ่งสอดคล้องกับนโยบายของบริษัทที่จะเน้นทำกำไรสุทธิให้มากขึ้นโดย โดยปัจจุบันบริษัทมีสินค้าการเกตร 4ผลิตภัณฑ์ และปี59 จะเพิ่มอีก 2 ผลิตภัณฑ์ ได้แก่ เครื่องขุดมันสำปะหลังและเครื่องปลูกสับปะรด  ทำให้ปี59 สัดส่วนรายได้จะสินค้าการเกษตรจะเพิ่มเป็น 10% จากปีนี้ 5%
ทั้งนี้บริษัทเชื่อว่าผลการดำเนินงานในไตรมาส 4/2558 จะพลิกมีกำไร จากช่วง 9 เดือนขาดทุน 48 ล้านบาท แต่โดยภาพรวมแล้วทั้งปีบริษัทยังคงขาดทุนจากภาพรวมเศรษฐกิจที่ชะลอ สาเหตุที่ผลประกอบการจะเริ่มกลับมามีกำไรได้เพราะสินค้าเกษตรที่ได้รับความสนใจสูงรวมถึงได้มาร์จิ้นที่ดี
นอกจากนี้คาดว่ามาร์จิ้นที่จะมาจากยานยนต์ และพลาสติก โดยคาดอัตรากำไรขั้นต้นจะอยู่ระดับ30%  และอัตรากำไรสุทธิอยากเห็นเป็นตัวเลขสองหลัก
โดยบริษัทมีแผนล้างขาดทุนสะสมในปี 59 ที่มีอยู่ที่ 40 ล้านบาท โดยจะใช้ผลกำไรจากการดำเนินล้างขาดทุนดังกล่าว